Rudolf Schuster

Dr. h. c., Ing. **Rudolf Schuster**, CSc. (* 4. január 1934, Košice, Česko-Slovensko) je bývalý slovenský politik, prozaik, dramatik a scenárista, ktorý bol v poradí druhý prezident Slovenskej republiky.

## Životopis
Narodil sa v Košiciach, no detstvo prežíval v centre dolnospišských (karpatských) Nemcov – Medzeve. V Košiciach vyštudoval Strednú priemyselnú školu stavebnú. V rokoch 19541959 pokračoval v štúdiu na Slovenskej vysokej škole technickej v Bratislave, kde študoval odbor inžinierske staviteľstvo. Neskôr pokračoval vo vzdelávaní vedeckou ašpirantúrou z odboru ekológie na Baníckej fakulte Vysokej školy technickej v Košiciach, kde získal v roku 1984 titul CSc.

Od roku 1960 pracoval ako projektant v Krajskom poľnohospodárskom projektovom ústave v Bratislave, v rokoch 19601962 bol asistentom v Slovenskej akadémii vied, v rokoch 19621970 pracoval vo Východoslovenských železiarňach v Košiciach ako referent, v rokoch 1964&nbsp;až&nbsp;1990&nbsp;bol členom&nbsp;Komunistickej strany Slovenska, v rokoch 19711974 bol vedúcim sekretariátu a technickým asistentom podnikového riaditeľa vo Východoslovenských železiarňach.

V rokoch 19741979 pracoval na národnom výbore mesta Košice ako podpredseda pre služby, v rokoch 19791983 ako prvý podpredseda pre ekonomiku a v rokoch 19831986 sa stal prvý raz primátorom mesta Košice. V rokoch 19861989 bol predsedom Východoslovenského krajského národného výboru v Košiciach, od 30. novembra 1989 do 30. júna 1990 bol predsedom Slovenskej národnej rady, v rokoch 19901992 pôsobil ako veľvyslanec ČSFR v Kanade a v rokoch 19931994 pracoval na ministerstve zahraničných vecí v Bratislave. V rokoch 19941999 pôsobil po druhý raz vo funkcii primátora mesta Košice.

Podľa niektorých názorov počas výkonu funkcie primátora Košíc zadlžil mesto tak, že bolo nutné zaviesť tzv. ozdravný režim, ktorý sa skončil až v roku 2003. Istý čas sa uvažovalo o uvalení nútenej správy na mesto.

V rokoch 19981999 bol zvolený za poslanca Národnej rady Slovenskej republiky (od októbra 1998), pôsobil tiež ako člen Výboru pre kultúru a médiá (6. november 1998 –16. marec 1999), člen Výboru pre ľudské práva a národnosti (od 16. marca 1999 do 29. mája 1999) a člen Osobitného kontrolného výboru NR SR na kontrolu činnosti Slovenskej informačnej služby.

V priamych voľbách v dňoch 15. a 29. mája 1999 bol zvolený za prezidenta Slovenskej republiky, inaugurácia prebehla 15. júna 1999.

66-ročného Schustera hospitalizovali v bratislavskej nemocnici od 14. júna 2000 s vysokými horúčkami a „rozvratom vnútorného prostredia“. Po prasknutí hrubého čreva nasledovala v noci 18. júna urgentná operácia. 28. júna 2000 previezli prezidenta do Krajinskej univerzitnej kliniky v Innsbrucku, kde sa po niekoľkých dňoch začal jeho stav postupne zlepšovať. 15. augusta 2000 sa Schuster vrátil po 48 dňoch späť do vlasti a priam zázračne sa zotavil.

Kým jeho zvolenie oslavovali koaličné strany ako triumf demokracie, neskôr sa z neho stal odporca vlády. Prispeli k tomu aj prezidentove vážne zdravotné problémy. Vláda počas jeho neprítomnosti musela na seba prevziať niektoré prezidentské právomoci, na čo sa uzdravený Schuster po návrate urazil. Bol presvedčený, že vláda M. Dzurindu s ním už nerátala. Koalícii potom často vracal schválené zákony.

Koncom marca 2003 Schuster podpísal zmluvu o vstupe Slovenska do Severoatlantickej aliancie NATO a v polovici apríla 2003 zase vstup do Európskej únie.

V prvom kole prezidentských volieb v roku 2004 skončil štvrtý so ziskom 147 549 hlasov (7,43&nbsp;%), a tak ho 15. júna&nbsp;2004&nbsp;vo funkcii nahradil Ivan Gašparovič.

## Politická príslušnosť
* 19641990 – Komunistická strana Slovenska
* 19901997 – bez politickej príslušnosti
* 19981999 – Strana občianskeho porozumenia, zakladajúci člen a predseda SOP (od 5. apríla * 1998) jún 1999 pozastavenie členstva v SOP, vzdanie sa funkcie predsedu SOP a primátora mesta Košice v súvislosti s nástupom do funkcie prezidenta SR

## Členstvo v profesijných organizáciách
* člen Asociácie organizácii spisovateľov Slovenska
* člen Klubu spisovateľov literatúry faktu
* člen Spolku slovenských spisovateľov
* čestný člen Slovenskej komory stavebných inžinierov

## Rodina
* manželka Irena Schusterová, rodená Trojáková (19372008), zosobášili sa v roku 1961
* syn Peter
* dcéra Ingrid

## Záľuby
* história,
* zberateľstvo (obrazy, starožitnosti, historická fotografická a kinematografická technika), zriaďovateľ muzeálnej expozície v Medzeve (Múzeum počiatkov slovenskej dokumentaristickej kinematografie)
* filmovanie

## Tvorba
Začiatky jeho literárnej činnosti sa spájajú s jeho spoluprácou so Slovenským rozhlasom v Košiciach, knižne debutoval v roku 1987 cestopisnou knihou *Necestami Brazílie*. Okrem prózy, cestopisov a publicistických diel sa venoval najmä písaniu scenárov pre rozhlas a televíziu, ako aj rozhlasových pásiem a literárnych predlôh k dokumentárnym filmom.

## Dielo
### Próza
* 1987&nbsp;–&nbsp;*Necestami Brazílie*, cestopis (spoluautor Ján Štiavnický)
* 1987&nbsp;–&nbsp;*Prípad „Puntičkár“*, románová novela
* 1988&nbsp;–&nbsp;*Nežiaduci dôkaz*
* 1989&nbsp;–&nbsp;*Čierny notes*, novela
* 1989&nbsp;–&nbsp;*Bol som pri tom*, spomienková próza
* 1994&nbsp;–&nbsp;*Rodné putá*, životopisné dielo o maliarovi Jánovi Fabinim
* 1994&nbsp;–&nbsp;*So skalpelom a bez neho*, životopisné dielo o nestorovi slovenskej chirurgie Jánovi Kňazovickom (spoluautor Ján Štiavnický)
* 1995&nbsp;–&nbsp;*Stopy viedli k Indiánom*, reportážna výprava po stopách svojho otca v Brazílii
* 1995&nbsp;–&nbsp;*Strieborný mercedes*, detektívny príbeh na základe skutočnosti
* 1996&nbsp;–&nbsp;*Ultimátum*, zachytáva politické a spoločenské dianie v rokoch 1989&nbsp;–&nbsp;1992 a čiastočne i svoje pôsobenie v Kanade
* 1997&nbsp;–&nbsp;*Hlavná*, o problémoch výstavby v Košiciach
* 1998&nbsp;–&nbsp;*Návrat do veľkej politiky*, komentuje politiku po roku 1993 na Slovensku
* 1999&nbsp;–&nbsp;*Explózia*, literatúra faktu&nbsp;–&nbsp;o výbuchu plynu v košickom paneláku
* 2000&nbsp;–&nbsp;*Ako to bolo*, o predvolebných a koaličných rokovaniach
* 2001&nbsp;–&nbsp;*Rozhovory s Milanom Čičom*
* 2001&nbsp;–&nbsp;*Muž s dvoma srdcami*, životný príbeh Arieha Kleina, ktorý prežil holokaust

### Televízne scenáre
* 1974&nbsp;–&nbsp;*Kolaudácia*, zábavná relácia
* 1980&nbsp;–&nbsp;*Košice, Košice*, zábavná relácia
* 1986&nbsp;–&nbsp;*Prvý deň*, televízna inscenácia
* 1989&nbsp;–&nbsp;*Umývanie hláv*

### Rozhlasové scenáre
* 1983&nbsp;–&nbsp;*Prémie budú...*, rozhlasová hra
* 1985&nbsp;–&nbsp;*Vynález*, rozhlasová hra
* 1985&nbsp;–&nbsp;*Ani jedna kvapka*, rozhlasová hra
* 1985&nbsp;–&nbsp;*Príležitosť*, rozhlasová hra
* 1985&nbsp;–&nbsp;*Prvý deň podpredsedu*, rozhlasová hra
* 1985&nbsp;–&nbsp;*Referent*, rozhlasová hra
* 1986&nbsp;–&nbsp;*Havária*, rozhlasová hra
* 1986&nbsp;–&nbsp;*Bezzubý lev*, rozhlasová hra
* 1986&nbsp;–&nbsp;*Generálka*, rozhlasová hra
* 1992&nbsp;–&nbsp;*Bocatius*, dvojdielna rozhlasová hra

## Literatúra o Rudolfovi Schusterovi
* 1998&nbsp;–&nbsp;*Rudolf Schuster : Výberová bibliografia* / zost. Zuzana Ílešová
* 2000&nbsp;–&nbsp;*Schuster story : Medzi životom a smrťou* / Juraj Mravec, Denis Skalka
* 2000&nbsp;–&nbsp;*“Maléry“ pána prezidenta : Nelichotivá kniha o hlave štátu* / Robert Čulen
* 2001&nbsp;–&nbsp;*Mama, neplač, otec žije* / Ingrid Schusterová
* 2001&nbsp;–&nbsp;*Literárna tvorba Rudolfa Schustera : Zborník z odborného seminára v Nitre [[25. apríl]]a [[2001]] *&nbsp;–&nbsp;Nitra
* 2001&nbsp;–&nbsp;*Druhý rok prezidenta Slovenskej republiky Rudolfa Schustera*
* 2002&nbsp;–&nbsp;*Tretí rok prezidenta Slovenskej republiky Rudolfa Schustera*
* 2003&nbsp;–&nbsp;*Štvrtý rok prezidenta Slovenskej republiky Rudolfa Schustera *

## Referencie

## Iné projekty

Kategória:Prezidenti Slovenska
Kategória:Veľvyslanci Česko-Slovenska v Kanade
Kategória:Slovenskí spisovatelia
Kategória:Slovenskí prozaici
Kategória:Slovenskí dramatici
Kategória:Primátori Košíc
Kategória:Politici KSČ
Kategória:Politici SOP
Kategória:Predsedovia slovenských politických strán
Kategória:Predsedovia SNR
Kategória:Poslanci NR SR (1998 – 2002)
Kategória:Osobnosti na slovenských poštových známkach
Kategória:Osobnosti Nežnej revolúcie
Kategória:Kandidáti na prezidenta Slovenskej republiky (2004)
Kategória:Osobnosti z Košíc
Kategória:Slovenské osobnosti nemeckého pôvodu
Kategória:Držitelia Radu Ľudovíta Štúra I. triedy
Kategória:Absolventi Fakulty baníctva, ekológie, riadenia a geotechnológií Technickej univerzity v Košiciach
Kategória:Absolventi Slovenskej technickej univerzity v Bratislave
Kategória:Držitelia štátnej ceny Jozefa Miloslava Hurbana
Kategória:Držitelia čestných doktorátov Univerzity Pavla Jozefa Šafárika
Kategória:Držitelia čestných doktorátov Prešovskej univerzity v Prešove
Kategória:Nositelia Radu za zásluhy Talianskej republiky
Kategória:Držitelia Krištáľového krídla